ᱠᱚᱞᱯᱚᱱᱟ ᱫᱚᱛᱛᱚ
ᱠᱚᱞᱯᱚᱱᱟ ᱫᱚᱛᱛᱚ (᱒᱗ ᱡᱩᱞᱟᱭ ᱑᱙᱑᱓ - ᱘ ᱯᱷᱮᱵᱽᱣᱟᱨᱤ ᱑᱙᱙᱕) ᱫᱚ ᱥᱤᱧᱚᱛᱤᱭᱟᱹ ᱯᱷᱩᱱᱩᱨᱜᱟᱹᱞ ᱟᱱᱫᱳᱞᱳᱱ ᱨᱮᱱ ᱢᱤᱫ ᱧᱩᱛᱩᱢᱟᱱ ᱦᱚᱲ ᱠᱟᱱᱟᱭ ᱾ ᱑᱙᱓᱐ ᱥᱮᱨᱢᱟ ᱨᱮ ᱩᱱᱤ ᱫᱚ ᱥᱩᱨᱡᱚ ᱥᱮᱱ ᱟᱜ ᱟᱹᱭᱩᱨ ᱛᱮ ᱪᱚᱴᱴᱚᱜᱽᱨᱟᱢ ᱥᱮᱸᱜᱮᱞ ᱥᱟᱯᱟᱵ ᱞᱩᱴᱷ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾[᱑] ᱛᱟᱭᱚᱢ ᱛᱮ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱭ ᱥᱮᱞᱮᱫ ᱞᱮᱱᱟ ᱟᱨ ᱑᱙᱔᱓ ᱨᱮ ᱩᱱ ᱚᱠᱛᱚ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱱ ᱢᱟᱬᱛᱮ ᱥᱩᱛᱨᱮᱛ ᱯᱩᱨᱚᱱ ᱪᱚᱸᱫᱽᱨᱚ ᱡᱳᱥᱤ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱾[᱒]
ᱯᱩᱭᱞᱩ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱽᱨᱤᱴᱤᱥ ᱵᱷᱟᱨᱚᱛ, ᱵᱮᱝᱜᱚᱞ ᱯᱨᱮᱥᱤᱰᱮᱱᱥᱤ ᱨᱮᱭᱟᱜ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱥᱨᱤᱯᱩᱨ ᱟᱹᱛᱩ[᱓] ᱨᱮ ᱠᱚᱞᱯᱚᱱᱟ ᱫᱚᱛᱛᱚ (ᱫᱚᱛᱛᱚ ᱧᱩᱛᱩᱢ ᱛᱮᱦᱚᱸᱭ ᱵᱟᱲᱟᱭᱚᱜᱼᱟ) ᱫᱚᱸᱭ ᱡᱟᱱᱟᱢ ᱞᱮᱱᱟ (ᱥᱨᱤᱯᱩᱨ ᱫᱚ ᱱᱤᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱵᱳᱣᱟᱞᱠᱷᱟᱞᱤ ᱩᱯᱚᱡᱮᱞᱟ ᱨᱮ ᱯᱟᱨᱟᱜ ᱠᱟᱱᱟ) ᱾ ᱟᱡ ᱵᱟᱵᱟ ᱵᱤᱱᱳᱫᱽ ᱵᱤᱦᱟᱨᱤ ᱫᱚᱛᱛᱚᱜᱩᱯᱛᱚ ᱫᱚ ᱢᱤᱫ ᱥᱚᱨᱠᱟᱨᱤ ᱠᱟᱹᱢᱤᱭᱟᱹ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱒᱙ ᱨᱮ ᱪᱚᱴᱴᱚᱜᱽᱨᱟᱢ ᱠᱷᱚᱱ ᱢᱮᱴᱨᱤᱠᱩᱞᱮᱥᱟᱱ ᱵᱤᱱᱤᱰ ᱯᱟᱥ ᱛᱟᱭᱚᱢ, ᱩᱱᱤ ᱫᱚ ᱠᱚᱞᱠᱟᱛᱟ ᱨᱮᱭᱟᱜ ᱵᱮᱛᱷᱩᱱ ᱠᱚᱞᱮᱡᱽ ᱨᱮ ᱥᱟᱬᱮᱥ ᱯᱟᱲᱦᱟᱣ ᱞᱟᱹᱜᱤᱫ ᱮ ᱪᱟᱞᱟᱣ ᱮᱱᱟ ᱾ ᱩᱥᱟᱹᱨᱟ ᱜᱮ, ᱩᱱᱤ ᱢᱤᱫ ᱟᱫᱷᱟ-ᱦᱩᱞᱜᱟᱹᱨᱤᱭᱟᱹ ᱜᱟᱶᱛᱟ ᱪᱷᱟᱛᱨᱤ ᱥᱚᱝᱜᱷ (ᱠᱩᱲᱤ ᱯᱟᱹᱴᱷᱩᱭᱟᱹ ᱠᱚᱣᱟᱜ ᱜᱟᱶᱛᱟ) ᱨᱮᱭ ᱥᱮᱞᱮᱫ ᱞᱮᱱᱟ, ᱡᱟᱦᱟᱸ ᱨᱮ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱵᱤᱱᱟ ᱫᱟᱥ ᱟᱨ ᱯᱨᱤᱛᱤᱞᱚᱛᱟ ᱣᱟᱫ-ᱫᱮᱫᱟᱨ ᱛᱟᱹᱠᱤᱱ ᱦᱚᱸ ᱠᱤᱱ ᱛᱟᱦᱮᱸ ᱠᱟᱱᱟ ᱾[᱔]
ᱥᱚᱥᱚᱥᱛᱨᱚ ᱯᱷᱩᱱᱩᱨᱜᱟᱹᱞ ᱟᱱᱫᱳᱞᱳᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱪᱚᱴᱴᱚᱜᱽᱨᱟᱢ ᱥᱮᱸᱜᱮᱞ ᱥᱟᱯᱟᱵ ᱞᱩᱴᱷ ᱫᱚ ᱑᱘ ᱮᱯᱨᱤᱞ ᱑᱙᱓᱐ ᱨᱮ ᱠᱚᱨᱟᱣ ᱦᱩᱭ ᱞᱮᱱᱟ ᱾ ᱠᱚᱞᱯᱚᱱᱟ ᱑᱙᱓᱑ ᱨᱮ ᱥᱩᱨᱡᱚ ᱥᱮᱱ ᱟᱜ ᱟᱹᱭᱩᱨ ᱛᱮ ᱥᱚᱥᱚᱥᱛᱨᱚ ᱡᱟᱸᱜᱮ ᱫᱟᱨᱟᱢ ᱜᱟᱶᱛᱟ "ᱤᱱᱰᱤᱭᱟᱱ ᱨᱤᱯᱟᱵᱽᱞᱤᱠ ᱟᱨᱢᱤ, ᱪᱚᱴᱴᱚᱜᱽᱨᱟᱢ ᱦᱟᱹᱴᱤᱧ" ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱥᱮᱯᱴᱮᱢᱵᱚᱨ ᱑᱙᱓᱑ ᱨᱮ ᱥᱩᱨᱡᱚ ᱥᱮᱱ ᱫᱚ ᱩᱱᱤ ᱯᱨᱤᱛᱤᱞᱚᱛᱟ ᱣᱟᱫ-ᱫᱮᱫᱟᱨ ᱥᱟᱶ ᱪᱚᱴᱴᱚᱜᱽᱨᱟᱢ ᱤᱣᱨᱳᱯᱤᱭᱟᱱ ᱠᱞᱟᱵᱽ ᱨᱮ ᱦᱟᱢᱞᱟ ᱨᱮᱭᱟᱜ ᱟᱹᱜᱤᱵᱷᱟᱨ ᱮ ᱮᱢᱟᱫᱮᱭᱟ ᱾ ᱢᱮᱱᱠᱷᱟᱱ ᱦᱟᱢᱞᱟ ᱨᱮᱭᱟᱜ ᱢᱤᱫ ᱮᱢᱦᱟᱸ ᱞᱟᱦᱟᱸ ᱚᱱᱟ ᱴᱚᱴᱷᱟ ᱨᱮᱭᱟᱜ ᱧᱮᱞ ᱵᱤᱰᱟᱹᱣ ᱚᱠᱛᱚ ᱨᱮ ᱩᱱᱤᱭ ᱜᱨᱮᱯᱛᱟᱨ ᱚᱪᱚᱭᱮᱱᱟ ᱾ ᱡᱟᱢᱤᱱ ᱨᱮ ᱟᱨᱟᱜ ᱠᱮᱫᱮ ᱛᱟᱭᱚᱢ ᱩᱱᱤ ᱫᱚᱸᱭ ᱩᱠᱩᱭᱮᱱᱟ ᱾ ᱑᱖ ᱯᱷᱮᱵᱽᱣᱟᱨᱤ ᱑᱙᱓᱓ ᱨᱮ ᱯᱩᱞᱤᱥ ᱜᱟᱭᱨᱟᱞᱟ ᱟᱹᱛᱩ ᱨᱮ ᱩᱱᱤᱭᱟᱜ ᱩᱠᱩ ᱴᱷᱟᱶ ᱨᱮ ᱥᱮᱸᱫᱽᱨᱟ ᱚᱵᱷᱤᱡᱟᱱ ᱠᱟᱛᱮ ᱥᱩᱨᱡᱚ ᱥᱮᱱ ᱠᱚ ᱜᱨᱮᱯᱛᱟᱨ ᱠᱮᱫᱮᱭᱟ ᱢᱮᱱᱠᱷᱟᱱ ᱠᱚᱞᱯᱚᱱᱟ ᱫᱚ ᱚᱸᱰᱮ ᱠᱷᱚᱱ ᱮ ᱫᱟᱹᱲ ᱠᱮᱫᱟ ᱾
ᱢᱩᱪᱟᱹᱫ ᱨᱮ ᱑᱙ ᱢᱮ ᱑᱙᱓᱓ ᱨᱮ ᱠᱚᱞᱯᱚᱱᱟ ᱠᱚ ᱮᱨᱮᱥᱴ ᱠᱮᱫᱮᱭᱟ ᱾ ᱪᱚᱴᱴᱚᱜᱽᱨᱟᱢ ᱥᱮᱸᱜᱮᱞ ᱥᱟᱯᱟᱵ ᱞᱩᱴᱷ ᱢᱟᱢᱞᱟ ᱨᱮ ᱩᱱᱤ ᱫᱚ ᱡᱟᱭᱡᱩᱜᱽ ᱡᱮᱦᱮᱞ ᱨᱮᱭᱟᱜ ᱥᱟᱡᱟ ᱠᱚ ᱟᱸᱡᱚᱢ ᱟᱫᱮ ᱛᱟᱦᱮᱸᱱᱟ ᱾
ᱛᱟᱭᱚᱢ ᱚᱠᱛᱚ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱙᱓᱙ ᱥᱮᱨᱢᱟ ᱨᱮ ᱢᱩᱠᱛᱤ ᱧᱟᱢ ᱛᱟᱭᱚᱢ, ᱩᱱᱤ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱚᱱᱟᱨᱥ ᱨᱮ ᱜᱨᱮᱡᱩᱭᱮᱴ ᱮ ᱠᱚᱨᱟᱣ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮ ᱥᱮᱞᱮᱫ ᱠᱟᱛᱮ ᱵᱽᱨᱤᱴᱤᱥ ᱵᱤᱨᱩᱫᱽ ᱨᱮ ᱟᱱᱫᱳᱞᱳᱱ ᱮ ᱞᱟᱦᱟ ᱤᱫᱤ ᱞᱮᱫᱟ ᱾ ᱑᱙᱔᱓ ᱥᱮᱨᱢᱟ ᱨᱮ ᱥᱤ.ᱯᱤ.ᱟᱭ ᱱᱮᱛᱟ ᱯᱩᱨᱚᱱ ᱪᱚᱸᱫᱽᱨᱚ ᱡᱳᱥᱤ ᱥᱟᱶ ᱟᱡᱟᱜ ᱵᱟᱯᱞᱟ ᱦᱩᱭᱮᱱ ᱛᱟᱭᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱪᱚᱴᱴᱚᱜᱽᱨᱟᱢ ᱛᱮ ᱨᱩᱣᱟᱹᱲ ᱠᱟᱛᱮ ᱯᱟᱨᱴᱤ ᱨᱮᱭᱟᱜ ᱛᱤᱨᱞᱟᱹ ᱟᱨ ᱪᱟᱹᱥᱤ ᱥᱚᱝᱜᱚᱴᱷᱚᱱ ᱠᱚᱸᱭ ᱵᱮᱨᱮᱛ ᱨᱟᱠᱟᱵ ᱞᱮᱫᱟ ᱾ ᱑᱙᱔᱖ ᱥᱮᱨᱢᱟ ᱨᱮ ᱥᱤ.ᱯᱤ.ᱟᱭ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱪᱚᱴᱴᱚᱜᱽᱨᱟᱢ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱵᱟᱪᱷᱱᱟᱣ ᱨᱮᱭ ᱛᱤᱸᱜᱩ ᱞᱮᱱᱟ ᱢᱮᱱᱠᱷᱟᱱ ᱵᱟᱭ ᱡᱤᱛᱟᱹᱣ ᱫᱟᱲᱮᱭᱟᱫ ᱛᱟᱦᱮᱸᱱᱟ ᱾ ᱯᱷᱩᱱᱩᱨᱜᱟᱹᱞ ᱛᱟᱭᱚᱢ ᱩᱱᱤ ᱥᱤᱧᱚᱛ ᱨᱮᱭ ᱦᱮᱡ ᱮᱱᱟ ᱾ ᱑᱙᱕᱐ ᱥᱮᱨᱢᱟ ᱨᱮ ᱤᱱᱰᱤᱭᱟᱱ ᱥᱴᱮᱴᱟᱥᱴᱤᱠᱟᱞ ᱤᱱᱥᱴᱤᱴᱤᱭᱩᱰ ᱨᱮᱭ ᱪᱟᱹᱠᱨᱤ ᱮ ᱦᱟᱛᱟᱣ ᱠᱮᱫᱟ ᱾ ᱛᱟᱭᱚᱢ ᱛᱮ ᱩᱱᱤ ᱫᱤᱞᱞᱤ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ "চট্টগ্রাম অস্ত্রাগার আক্রমণকারীদের স্মৃতিকথা" (ᱪᱚᱴᱴᱚᱜᱽᱨᱟᱢ ᱚᱥᱛᱨᱟᱜᱟᱨ ᱟᱠᱨᱳᱢᱳᱱᱠᱟᱨᱤᱫᱮᱨ ᱥᱨᱤᱛᱤᱠᱚᱛᱷᱟ) ᱧᱩᱛᱩᱢ ᱛᱮ ᱵᱟᱝᱞᱟ ᱛᱮ ᱱᱤᱡᱮᱛᱟᱜ ᱡᱤᱭᱚᱱᱤ ᱞᱮᱠᱟᱱ ᱯᱩᱛᱷᱤᱭ ᱚᱞ ᱟᱠᱟᱫᱟ ᱾
ᱟᱯᱱᱟᱨᱟᱜ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱙᱔᱓ ᱨᱮ, ᱩᱱᱤ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱱ ᱢᱟᱬᱛᱮ ᱥᱩᱛᱨᱮᱛ ᱯᱩᱨᱚᱱ ᱪᱚᱸᱫᱽᱨᱚ ᱡᱳᱥᱤ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱾ ᱩᱱᱠᱤᱱ ᱨᱮᱱ ᱵᱟᱨᱭᱟ ᱠᱚᱲᱟ ᱪᱟᱸᱫᱽ ᱟᱨ ᱥᱩᱨᱟᱡᱽ ᱢᱮᱱᱟᱜ ᱠᱤᱱᱟ ᱾ ᱪᱟᱸᱫᱽ ᱡᱳᱥ ᱫᱚ ᱢᱤᱫ ᱧᱩᱛᱩᱢᱟᱱ ᱡᱟᱨᱱᱟᱞᱤᱥᱴ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱫᱟ ᱦᱤᱱᱫᱩᱥᱛᱟᱱ ᱴᱟᱭᱤᱢᱥ ᱨᱮᱭ ᱠᱟᱹᱢᱤ ᱟᱠᱟᱫᱟ ᱾
ᱵᱟᱰᱚᱦᱤ ᱪᱤᱛᱟᱹᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱚᱞᱤᱭᱩᱰ ᱨᱮ, ᱪᱚᱴᱴᱚᱜᱽᱨᱟᱢ ᱥᱮᱸᱜᱮᱞ ᱥᱟᱯᱟᱵ ᱞᱩᱴᱷ ᱤᱫᱤ ᱠᱟᱛᱮ ᱠᱷᱮᱞᱮ ᱦᱟᱢ ᱡᱤ ᱡᱟᱱ ᱥᱮ ᱧᱩᱛᱩᱢᱟᱱ ᱢᱤᱫ ᱥᱤᱱᱮᱢᱟ ᱵᱮᱱᱟᱣ ᱦᱩᱭᱟᱠᱟᱱᱟ, ᱡᱟᱦᱟᱸ ᱨᱮ ᱢᱩᱬᱩᱛ ᱦᱚᱲ ᱨᱮ ᱠᱚᱞᱯᱚᱱᱟ ᱟᱜ ᱠᱟᱛᱷᱟ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱤᱢᱮᱱᱟ ᱨᱮ ᱩᱱᱤᱭᱟᱜ ᱨᱳᱞ ᱨᱮ ᱫᱤᱯᱤᱠᱟ ᱯᱟᱫᱩᱠᱳᱱ ᱨᱮ ᱚᱵᱷᱤᱱᱚᱭ ᱟᱠᱟᱫᱟ ᱾
ᱥᱟ.ᱠᱷᱭᱟ.ᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Chandra, Bipan and others (1998). India's Struggle for Independence, New Delhi: Penguin Books, ISBN 0-14-010781-9, p.253
- ↑ "Kalpana Joshi, 81; Struggled for India". The New York Times. 26 February 1995. Retrieved 19 May 2010.
- ↑ Sailesh Kumar Bandyopadhyay (2012), "Dutta, Kalpana", in Sirajul Islam and Ahmed A. Jamal (ed.), Banglapedia: National Encyclopedia of Bangladesh (Second ed.), Asiatic Society of Bangladesh
- ↑ Jain, Simmi (2003). Encyclopaedia of Indian Women through the Ages. Vol. Vol.3. Delhi: Kalpaz Publications. p. 106. ISBN 81-7835-174-9.
{{cite book}}:
|volume=has extra text (help)
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn nus_Latn eng_Latn